b'\n_START_ARTICLE_\nLimerik\n_START_PARAGRAPH_\nLimerik je vrsta enokiti\xc4\x8dne domiselne in sme\xc5\xa1ne poezije, ki je v\xc4\x8dasih tudi eroti\xc4\x8dno \xc5\xbege\xc4\x8dkljiva. Vsebuje 5 verzov, pri \xc4\x8demer sta 3. in 4. verz kraj\xc5\xa1a od ostalih.\n_START_SECTION_\nInteligentni nonsens\n_START_PARAGRAPH_\nLimeriki pogosto temeljijo na igri besed ali na dobrohotnem zasmehovanju in je potrebno nekaj znanja za dojetje njihovega sporo\xc4\x8dila:_NEWLINE_Bila je neko\xc4\x8d \xc4\x8dudna dru\xc5\xbeina Stein:_NEWLINE_Bila je Gerta, bil je Ep in bil je Ein;_NEWLINE_\xc2\xa0\xc2\xa0\xc2\xa0\xc2\xa0Gertinih pesmi \xc5\xa1e danes nih\xc4\x8de ne mara,_NEWLINE_\xc2\xa0\xc2\xa0\xc2\xa0\xc2\xa0Epovi kipi \xe2\x80\x93 navadna \xc5\xa1ara!_NEWLINE_Kdo pa zastopi teorije, ki jih je postavil Ein?\n_START_SECTION_\nIzvor in raz\xc5\xa1irjenost\n_START_PARAGRAPH_\nNastanek limerika ni popolnoma jasen. Limerik je preprosta in priljubljena oblika angle\xc5\xa1ke poezije, zato je nekaj \xc4\x8dasa veljalo, da je to jedrnato obliko komi\xc4\x8dne poezije izna\xc5\xa1el angle\xc5\xa1ki slikar in pesnik nonsens poezije Edward Lear, vendar je izvor mo\xc5\xbeno iskati tudi v Franciji in na Irskem. _NEWLINE_Ta ali podobna oblika ljudske ustne poezije je obstajala \xc5\xbee pred Learom, vendar vseeno ostaja dejstvo, da je limerik \xc5\xa1ele z njim dobil svojo kanoni\xc4\x8dno obliko, in sicer z njegovo ilustrirano zbirko A Book of Nonsense  (1846). _NEWLINE_Izvor imena naj bi predstavljalo irsko mesto Limerick._NEWLINE_Na prelomu 19. v 20. stoletje je bil v Angliji pravi razcvet limeri\xc5\xa1ke poezije in je tam popularna tudi danes, pri drugih narodih, z izjemo Francije, pa niti ne.'